178 I. HISS INK IANSEN 



Ut primum de subsidiis institutionis videamus, haec respiciens, fere 

 repetere possiin quaerelas, tarn saepe iarn prolatas, ea non satis magna esse, 

 ut sufficient iis, quae in institute, quale nostra Academia est, requiruntur. 

 Si ea quae possidemus , conservare valemus , at de amplificatione vix sermo 

 esse potest. Sed possim videri iniuste reprehendere , de his rebus amplis 

 ve'rbis monendo , quum si id de hoc loco faciam fortasse viderer carpere viros 

 illustres Academiae curatores, a cuiusmodi re quidem animus maxime 

 alienus est meus. Quae nempe ex aerario publico collectionibus qualibus- 

 cumque Academiae tribuuntur, quaeque perexigua sunt, aucta esse novi- 

 mus indefesso vestro erga Academiam studio, quod vos impulit ut a Mi- 

 nistro Regio peteretis iterum iterumque subsidiorum augmentum, quod 

 tandem concessum est, et quo factum est, ut parva pecunia, quae Biblio- 

 thecae ad libros coemendos destinatur, aliquantum certe creverit et fieri 

 potuerit ut e pretiosa collectione ad historiam naturalem pertinente, quam 

 Clarissimus NICOLAUS DE FREMERY collegerat et e collectione nuper defunct! , 

 dexterrimi, eruditissimique prosectoris Academiae Ultraiectinae SCHUBARTII 

 multae res emerentur, praesertim ad anatornen comparatam spectantes. Ita 

 locupletatum est Museum nostrum Historiae naturalis e priore collectione multis 

 sceletis animalium nitidissimis et praeparationibus arte iniectis; ex altera 

 collectione praeter praeparationes vertebratorum , multis speciminibus anato- 

 micis artificiose confectis animalium non vertebratorum , nempe Limacis cinerei 

 et variabilis , dytisci marginalia et multis aliis , quae omnia enumerare nimis 

 longum esset. Reliquae collectiones instrumentorum physicorum, chemico- 

 runi, chirurgicorurn et ad artem obstetriciam pertinentium , museum 

 anatomicum, hortus botanicus potuerunt servari in tali conditione ut ad 

 institutionem idonea habenda sint; augeri, ditari non multum potuerunt. 



Assiduis curis Viri Clarissimi, qui Bibliothecae praeest, nova dispositio 

 librorum eius paene ad finem perducta est. Quo facto facilior erit con- 

 spectus thesauri, quern possidet, adeoque usus eius multo latius patebit. 

 Gratias debitas agimus Viro Clarissimo ENSCHEDE pro diligentia qua has 

 res administravit , omniaque fausta illi in hoc labore optamus. 



Praeterquam emtione librorum novorum, de qua iam supra locuti suinus , 

 bibliotheca locupletata est donis , turn professorum , etiani eorum , qui illo 

 munere non amplius in hac Academia funguntur, turn aliorum. 



